
转讜住驻讜转



 注讚 砖讬砖诇讞 讘讜 讬讚. 讜讛讗 讚拽转谞讬 诇注讬诇 (讚祝 拽讜.) 讜讛注讚讬诐 诪注讬讚讬诐 讗讜转讜 砖讙谞讘讜 诪砖诇诐 转砖诇讜诪讬 讻驻诇 讛讬讬谞讜 砖砖诇讞 讘讜 讬讚: 讛讜讗讬诇 讜讬爪讗 讬讚讬 讘注诇讬诐 讘砖讘讜注讛 专讗砖讜谞讛. 讚讗注''讙 砖讛讜讚讛 砖诇砖拽专 谞砖讘注 讗讬谉 讞讬讬讘 诪谉 讛讚讬谉 诇讬砖讘注 驻注诐 砖谞讬讛 砖谞讙谞讘 讻诪讜 砖讞讜讝专 讜讟讜注谉 讗诇讗 谞讗诪谉 砖诇讗 讘砖讘讜注讛 诇讜诪专 砖谞讙谞讘 讘诪讙讜 讚讗讬 讘注讬 讗诪专 讘讗诪转 谞砖讘注转讬 讜讛讬讛 驻讟讜专 讜讛讗 拽诪''诇 讗注''讙. 砖诪讜砖讘注 诪驻讬 讘''讚 讻讙讜谉 砖讟注谞讜 讘驻谞讬 讘''讚 讗讞专 砖诇讗 讛讬讜 讬讜讚注讬诐 砖谞砖讘注 讻讘专 拽讜讚诐 讜讛砖讘讬注讜讛讜 注转讛 讚驻讟讜专 讻讬讜谉 砖诪谉 讛讚讬谉 诇讗 讛讬讛 诇讜 诇讬砖讘注: 讜砖诇讞 讘讜 讬讚 驻讟讜专. 讜讛讗 讚讗诪专 诇注讬诇 讜讛注讚讬诐 诪注讬讚讬诐 讗讜转讜 砖讗讻诇讜 诪砖诇诐 转砖诇讜诪讬 讻驻诇 爪''诇 讻讙讜谉 砖讗讻诇讜 诇讗讞专 砖讘讜注讛 讜谞专讗讛 讚讚讜拽讗 拽讗诪专 讜砖诇讞 讚讙讝讬专转 讛讻转讜讘 讛讬讗 讻讚拽讗诪专 讗诐 诇讗 砖诇讞 讛讗 砖诇讞 驻讟讜专 讗讘诇 讻讜驻专 讘驻拽讚讜谉 讗注''讙 讚讗诪专 专讘 砖砖转 诇注讬诇 讛讻讜驻专 讘驻拽讚讜谉 谞注砖讛 注诇讬讜 讙讝诇谉 讻驻诇 诪讬讛讗 诪讞讬讬讘 讚讛讗 讚拽讗诪专 谞注砖讛 注诇讬讜 讙讝诇谉 讛讬讬谞讜 诇讛转讞讬讬讘 讘讗讜谞住讬谉: 讜讛诇讗 砖诇砖 砖讘讜注讜转 诪砖讘讬注讬谉 讗讜转讜. 讜爪专讬讱 讻讜诇讛讜 讚讗讬 谞砖讘注 砖诇讗 驻砖注转讬 讗讻转讬 讞讬讬砖讬谞谉 砖诪讗 讘专砖讜转讜 讛讜讗 讜讘讗诪转 谞砖讘注 讜讻砖谞砖讘注 砖讗讬谞讛 讘专砖讜转讜 讗讬讻讗 诇诪讬讞砖 砖诪讗 砖诇讞 讘讛 讬讚 讜诪转讞讬讬讘 讗注''驻 砖诇讗 驻砖注 讜讗讬谞讛 讘专砖讜转讜: 诪讗讬 诇讗讜 砖诇讗 砖诇讞转讬 讻讜'. 讛''谞 讛''诪 诇讗讜转讜讘讬 诇专讘讬 讞讬讬讗 讘''专 讬讜住祝 讜诇讬诪讗 诪讗讬 诇讗讜 [砖诇讗] 砖诇讞转讬 讚讜诪讬讗 讚诇讗 驻砖注转讬 讜诇砖谞讜讬讬 诇讗 讚讜诪讬讗 讚讗讬谉 讘专砖讜转讬: 诪讛 砖讘讜注讛 砖诇讗 驻砖注转讬 讘讛 讻讬 诪讙诇讬讗 诪讬诇转讗 讚驻砖注 讘讛 驻讟讜专. 讚讛讗 诪讛讻讗 讚专砖讬谞谉 讟讜注谉 讟注谞转 讙谞讘 诪讚讻转讬讘 讗诐 诇讗 讬诪爪讗 讛讙谞讘 讗诇讗 讛讜讗 注爪诪讜 讙谞讘讜 讜讝讛 砖驻砖注 讘讛 诇讗 讙谞讘讜: 讻讙讜谉 砖讟讜注谉 讟注谞转 讙谞讘 讜讞讝专 讜讟注谉 讟注谞转 讗讘讚. 讜讗讬驻讻讗 诇讗 诪爪讬 诇诪讬诪专 讚讗诐 讻谉 诇讗 诪讬讞讬讬讘 讻驻诇 讻讚讗诪专 诇注讬诇 砖讻讘专 讬爪讗 讬讚讬 讘注诇讬诐 讘砖讘讜注讛 专讗砖讜谞讛 讜讛讻讬 驻讬专讜砖讜 讜讞讝专 讜讟注谉 讟注谞转 讗讘讚 讜讗讜诪专 诪讛 砖谞砖讘注转讬 砖谞讙谞讘 诇讗 讻讬 讗诇讗 讗讘讚 讜讛讬讛 诇讬 诇讬砖讘注 砖讗讘讚 讗讘诇 讗讬谉 诇驻专砖 砖讗诪专 讗讞专 砖讘讜注讛 讗讘讚 砖讗''讻 诇讗 讛''诪 诇诪驻讟专 谞驻砖讬讛 讘讗讘讚 讻讬讜谉 砖讛讬讗 讘专砖讜转讜 讘砖注讛 砖谞砖讘注 讚讗讛讛讬讗 砖注讛 砖谞砖讘注 诇砖拽专 诪转讞讬讬讘 讘讗讜谞住讬谉 讜诇讗 诪讞讬讬讘 讗讛讱 砖讘讜注讛 讞讜诪砖 讜讗砖诐 讚诇讗 讛讜讬讗 讻驻讬专转 诪诪讜谉 讗诇讗 讻砖讘讜注转 讘讬讟讜讬 讘注诇诪讗: 

专砖讘"讗

 讗诪专 诇讬讛 专讘 谞讞诪谉 讜讛诇讗 砖诇砖 砖讘讜注讜转 诪砖讘讬注讬谉 讗讜转讜. 诪讚讗讬转讘讬讛 专讘 谞讞诪谉 砖诪注讬谞谉 讚诇讬转 讛诇讻转讗 讻专讘 砖砖转 讚讗诪专 讚讻诇 砖砖诇讞 讘讛 讬讚 驻讟讜专, 讜讗驻砖专 讚诇讬转 讛诇讻转讗 谞诪讬 讻专讘讬 讞讬讬讗 讘专 讬讜住祝 讚驻诇讬讙 讗专讘 砖砖转 讜讗诪专 讚讗讬谞讜 讞讬讬讘 注讚 砖讬砖诇讞 讘讜 讬讚 诪讚讗诪专 诇讬讛 专讘讬 讞讬讬讗 讘专 讗讘讗 讛讬讻讬 讗诪专 专讘讬 讬讜讞谞谉 讘注讜诪讚转 注诇 讗讘讜住讛. 讜诪讬讛讜 讻讬讜谉 讚专' 讞讬讬讗 讘专 讗讘讗 诇讗 砖诪注 诪讬谞讬讛 讚专讘讬 讬讜讞谞谉 讗讬 讚讜拽讗 讘注讜诪讚转 注诇 讗讘讜住讛 讗讘诇 砖诇讞 讘讛 讬讚 拽谞讛 讗讜 讚诇诪讗 讗驻讬诇讜 讘注讜诪讚转 注诇 讗讘讜住讛 拽讗诪专 讜住诪讱 注诇 讻讬讜爪讗 讘讝讛 砖砖诪注 讜讚讞讬 诇讛 讜讗诪专讬谞谉 诇讗 讛讜讗讬诇 讜讬爪讗 讬讚讬 讘注诇讬诐 讘砖讘讜注讛 专讗砖讜谞讛 讜讗转诪专 谞诪讬 诪砖诪讬讛 讚专讘讬 讬讜讞谞谉 讛讻讬 砖诪注 诪讬谞讛 讚讛诇讻转讗 讻专' 讞讬讬讗 讘专 讬讜住祝 讜讻谉 驻住拽 专"讞 讝"诇.





讛诪讗讬专讬

讝讛 砖讘讗专谞讜 砖讛讟讜注谉 讟注谞转 讙谞讘 讘驻拽讚讜谉 讜谞砖讘注 讜讘讗讜 注讚讬诐 诪砖诇诐 讻驻诇 讚讜拽讗 讘砖谞砖讘注 拽讜讚诐 砖砖诇讞 讬讚 讘驻拽讚讜谉 讗讘诇 砖诇讞 讘讜 讬讚 讜讗讞专 讻讱 讟注谉 讟注谞转 讙谞讘 讜谞砖讘注 讜讘讗讜 注讚讬诐 驻讟讜专 诪谉 讛讻驻诇 砖讻讬讜谉 砖砖诇讞 讘讜 讬讚 讻讘专 拽谞讗讜 讜谞转讞讬讬讘 讘讜 讜讬砖 讞讜诇拽讬谉 砖诇讗 诇驻住讜拽 讻谉 诪讻讞 砖诪讜注转 砖诇砖 砖讘讜注讜转 讜讗讬谉 谞专讗讛 讻谉:



讟注谉 讟注谞转 讗讘讚讛 讘驻拽讚讜谉 讜谞砖讘注 讜讞讝专 讜讟注谉 讟注谞转 讙谞讘 讜谞砖讘注 讜讘讗讜 注讚讬诐 驻讟讜专 诪谉 讛讻驻诇 砖讻讘专 谞驻拽注 讛驻拽讚讜谉 诪讬讚 讛讘注诇讬诐 讘砖讘讜注讛 专讗砖讜谞讛 砖诇讗 讛讬讛 讘讚讬谉 讻驻诇 讻诪讜 砖讘讗专谞讜:



砖诇砖 砖讘讜注讜转 诪砖讘讬注讬谉 讗转 讛砖讜诪专 讜讛诐 砖讘讜注讛 砖讗讬谞讛 讘专砖讜转讜 砖讗注"驻 砖谞讙谞讘讛 讗驻砖专 砖讛讞讝讬专讛 讛讙谞讘 讜讛讜讗 谞讜转谉 注讬谞讬讜 诇注讻讘讛 讜砖讘讜注讛 砖诇讗 驻砖注 讘讛 讜讻讜诇诇 讘讛 砖谞讙谞讘讛 讗讜 诪讛 砖讗讬专注讛 讜砖讘讜注讛 砖诇讗 砖诇讞 讘讛 讬讚 砖讻诇 砖驻砖注 讗讜 砖诇讞 讘讛 讬讚 诪讞讬讬讘 讘讗讜谞住讬讛 讻诪讜 砖讬转讘讗专 讘诪拽讜诪讜 讘注"讛:



讻讘专 讘讗专谞讜 诇诪注诇讛 讜讘驻专拽 诪专讜讘讛 砖讻诇 砖讛讜讗 诪砖诇诐 讻驻诇 讗讬谞讜 诪讜住讬祝 讞讜诪砖 诪注转讛 诪讬 砖讟注谉 讟注谞转 讙谞讘 讜谞砖讘注 讜讗讞专 讻讱 讞讝专 讜讟注谉 讟注谞转 讗讘讚讛 讜谞砖讘注 讜讛讜讚讛 讘讝讜 讛砖谞讬讛 砖诇讗 讗讘讚 讜讘讗讜 注讚讬诐 注诇 讛专讗砖讜谞讛 讛讜讗讬诇 讜诪砖诇诐 转砖诇讜诪讬 讻驻诇 诪爪讚 讛专讗砖讜谞讛 讗讬谞讜 诪砖诇诐 讞讜诪砖 诪爪讚 讛砖讘讜注讛 讛砖谞讬讛 砖讗讬谉 讗讜诪专讬谉 砖讘讜注讛 讛诪讞讬讬讘转讜 讻驻诇 驻讜讟专转讜 诪谉 讛讞讜诪砖 讜讛专讬 讬砖 讻讗谉 砖讘讜注讛 砖讗讬谉 诪讞讬讬讘转讜 讻驻诇 讜讬转讞讬讬讘 讞讜诪砖 诪爪讚 讛砖讘讜注讛 讛砖谞讬讛 讜讻驻诇 诪爪讚 讛专讗砖讜谞讛 砖诪诪讜谉 讛诪讞讬讬讘讜 讘讻驻诇 讛讜讗 讛驻讜讟专讜 诪讞讜诪砖 讜诇讗 砖讘讜注讛 讛诪讞讬讬讘转讜 讻驻诇 砖讛专讬 谞砖讘注 讜讘讗讜 注讚讬诐 讜讗讞专 讻讱 讛讜讚讛 讗讬谞讜 诪砖诇诐 讞讜诪砖 诪爪讚 讛讜讚讗转讜 讛讜讗讬诇 讜讻讘专 讘讗讜 注讚讬诐:





转讜住驻讜转 专讬"讚 (诪讛讚讜专讛 转诇讬转讗讛)

讚讗"拽 讜谞拽专讘 讘注"讛 讗诇 讛讗诇拽讬诐. 讗诐 诇讗 砖诇讞 讬讚讜 讘诪诇讗讻转 专注讛讜. 诇诪讬诪专讗 讚讘砖诇讞 讬讚 注住讬拽' 驻讬' 诪讬讻谉 诇诪讚谞讜 讚爪专讬讱 诇讬砖讘注 砖诇讗 砖诇讞 讘讛 讬讚 讜讛讚专 讻转讘 注诇 讻诇 讚讘专 驻砖注 讚诪砖诪注 砖讙诐 讝讛 驻砖注. 讜谞诪爪讗 砖砖诇讞 讘讛 讬讚. 讜讘讛讻讬 讞讬讬讘讬' 专讞诪谞' 讻砖注讘' 注诇 砖转讬 砖讘讜注讜转 砖谞讙谞讘讛 讜砖诇讗 砖诇讞转讬 讘讛 讬讚 讜谞诪爪讗 砖讛讬讗 讘讘讬转讜 讜讙诐 谞诪爪讗 砖砖诇讞 讘讛 讬讚:


讗诪专 诇讬' 诇讗 讛讜讗讬诇 讜讬爪讗 讬讚讬 讘注诇讬诐 诪砖讘讜注讛 专讗砖讜谞讛 驻讬' 讜讗砖转讻讞 讚讘砖注讛 砖讛砖讘讬注讜讛讜 讘"讚 注诇 讟注谞转 讙谞讘讛 砖诇讗 讘讚讬谉 讛砖讘讬注讜讛讜 讜讛讬诇讻讱 诇讗 诪讞讬讬讘 注诇讛 讻驻诇. 讚讘注讬谞讬谉 砖讘讜注讛 讘驻讬 讘"讚 讻讚讻转讘 讜谞拽专讘 讘注讛"讘 讗诇 讛讗诇拽讬诐. 讜讛讜讗 讛讚讬谉 谞诪讬 诇讙讘讬 砖诇讬讞转 讬讚. 讗诇讜 谞讜讚注 诇注讜诇诐 讘注讚讬诐 砖砖诇讞 讘讛 讬讚 讜讗讞"讻 讟注谉 讟注谞转 讙谞讘 讜讛砖讘讬注讜讛讜 讘"讚 驻讟讜专 诪讻驻诇 讚砖诇讗 讻讚讬谉 讛砖讘讬注讜讛讜 讚讻讬讜谉 讚讬讚注讜 砖砖诇讞 讘讜 讬讚 讗讬谞讜 讬讻讜诇 诇驻讟讜专 注爪诪讜 讘讟注谞转 讙谞讘 讗诇讗 讞讬讬讘 诇砖诇诐 讜讻讬 讘注讬' 诇讞讬讜讘讬讛 讗谞谉 讗注"讙 讚砖诇讞 讘讛 讬讚 讻讙讜谉 讚讘注讬讚谉 讚讟注谉 讟注谞转 讙谞讘 讜讛砖讘讬讜讛讜 讘"讚 诇讗 讬讚注讜 砖砖诇' 讘讛 讬讚 讜讗讞专讬 讻谉 谞讜讚注 讻讬 讛讜讗 讘专砖讜转讜. 讜讙诐 砖诇讞 讘讛 讬讚 诪拽讜讚诐 诇讻谉 砖讻讬讜谉 砖讘"讚 讘砖注讛 砖讛砖讘讬讜讛讜 讻讚讬谉 讛砖讘讬注讜讛讜 讞讬讬讘 注诇讬' 讻驻诇 讜诇讗 诪讬驻讟专 诪砖讜诐 讚砖诇讞 讘讛 讬讚 诪注讬拽专讗 讜拽谞讗讛 讜拽诪讛 诇讬' 讘专砖讜转讬':


诪讗讬 诇讗讜 砖讘讜注讛 讚砖诇讗 砖诇讞转讬 讘讛 讬讚 讚讜诪讬讗 讚砖讘讜注' 砖讗讬谞讛 讘专砖讜转讬 驻讬' 讗讬谉 讚讬谞讜 讞诇讜拽 讻诪讜 砖讗诐 讬砖讘注 诇砖拽专 注诇 砖讘讜注讛 砖讗讬谞讛 讘专砖讜转讬 讜谞诪爪讗转 讘专砖讜转讜 诪砖诇诐 讻驻诇 讙诐 讻砖谞诪爪讗 砖拽专谉 注诇 砖诇讬讞讜转 讬讚 谞诪讬 诪砖诇诐 讻驻诇. 讜讘讬谉 谞诪爪讗 砖拽专谉 注诇 讗讞转 诪讛谉 讚讛讬讬谞讜 砖讗讬谞讜 讘专砖讜转讬 讘讬谉 注诇 砖转讬讛谉 讞讬讬讘 讻驻诇. 讗"诇 诇讗 砖讘讜注讛 砖诇讗 砖诇讞转讬 讘讛 讬讚 讚讜诪讬讗 讚砖讘讜注讛 砖诇讗 驻砖注转讬 讘讛. 驻讬' 诇讗 转讬诪讗 讚砖诇讬讞转 讬讚 讚讜诪讬讗 诇讗讬谞' 讘专砖讜转讬 讚诇讗 讚诪讬讗 讗诇讗 诇驻砖讬注讛 讚讻讬 讛讬讻讬 讚讗诐 谞诪爪讗 砖讞讬诇诇 注诇 讛驻砖讬注' 驻讟讜专  讛"谞 讻砖谞诪爪讗 讻砖讞讬诇诇 注诇 砖诇讬讞转 讬讚 驻讟讜专:


讛讬讻讗 讚诪讬 讻讙讜谉 砖讟注谉 讟注谞转 讙谞讘 讜谞砖讘注 讜讞讝专 讜讟注谉 讟注谞转 讗讘讚 讜谞砖讘注 讜讘讗讜 注讚讬诐 讗拽诪讬讬转讗 讜讛讜讚'. 驻讬' 讛注讚讬诐 注诇 砖转讬 讛砖讘讬注讜转 讛讞讝讬拽讛讜 诪讞诇诇. 讜讛讗讬 讚拽讗诪专 讗拽诪讬讬转讗 砖讞诇 讞讬讜讘 讛讻驻诇 诇讗 讬讘讗 讻"讗 注诇 讛拽诪讬讬转讗 讚讛讜讗 讟注谞转 讙谞讘. 讜讻砖讛讜讚讛 谞诪讬 讻讬 讛讜讗 讘讘讬转讜 讘砖转讬讛谉 注砖讛 注爪诪讜 诪讞诇诇 讗诇讗 砖讞讬讜讘 讛讞讜诪砖 诇讗 讬讘讬讗 诇讜 讗诇讗 砖讘讜注讛 讘转专讬讬转讗 砖讛讬讗 讟注谞转 讗讘讚 讜诇讬讻讗 讻驻诇. 讜讚讜拽讗 砖讘讗讜 注讚讬诐 讜讗讞"讻 讛讜讚讛 砖讻讘专 谞转讞讬讬讘 讻驻诇 注"驻 注讚讬诐 讗讘诇 讗诐 讛讜讚讛 拽讜讚诐 讘讬讗转 讛注讚讬诐. 讛讬' 诪转讞讬讬讘 讞讜诪砖 讗驻讬' 讘讟注谞转 讙谞讘. 讜讛讬' 诪转讞讬讬讘 砖谞讬 讞讜诪砖讬诐 注诇 砖转讬 讛砖讘讜注讜转 讚转讜 诇讬讻讗 讻驻诇 讛转诐. 讜讗讬谉 诇讛注诪讬讚讛 讗诇讗 讻讙讜谉 砖砖转讬 讛砖讘讬注讜' 注砖讛 注诇 讬讜诐 讗' 讻讚讻转讘讬' 讘诪讛讚讜专讗 转谞讬谞讗. 砖讗诐 讛讬讜 讘讬讜诐 讗讞专 讬讜诐. 讻讘专 拽诪讛 诇讬' 讘专砖讜转讬' 诪砖讘讜注讛 专讗砖讜谞讛 讜转讜 诇讗 讻驻专 诪讬讚讬. 讗讘诇 诇注讬诇 讘诪讬诇转讬' 讚专讘 讗住讬 讚讟注谉 讟注谞转 讗讘讚 讜讞讝专 讜讟注谉 讟注谞转 讙谞讘 讚讛讜讛 住"讚 诇诪讬诪专 诪讗讬 讟注诪讗 诇讗讜 诪砖讜诐 讚拽谞讛 讘砖讘讬注讛 专讗砖讜谞讛 诪讬转讜拽诪讗 讘讬谉 讘砖谞讬 讬诪讬诐 讘讝讗"讝 讘讬谉 讗诐 谞砖讘注 注诇 讬讜诐 讗' 砖讗注"驻 砖谞砖讘注 讘转讞诇讛 讻讬 谞讗讘讚 讘讗' 讘砖讘转. 讜注讜讚 讞讝专 讘砖谞讬 讘砖讘转. 讜讗诪专 诪讛 砖讗诪专转讬 讻讬 讘讗' 讘砖讘转 谞讗讘讚 砖拽专 讛讬' 讜谞转讞诇驻讛 诇讬 讙谞讬讘讛 讘讗讘讚讛 砖诇讗 谞讗讘讚 讗诇讗 谞讙谞讘. 讻砖讘讗讜 注讚讬诐 讜讛注讬讚讜 讻讬 讘讘讬转讜 讛讜讗  谞诪爪讗 砖诪砖注讛 砖谞砖讘注 注诇讬讜 讘讬讜诐 专讗砖讜谉 讻讬 谞讗讘讚 谞转讞讬讬讘 讘讗讜谞住讬谉 砖讛专讬 讞讬诇诇 砖讘讜注转讜 讜砖讘讜注讛 拽讜谞讛 诇讛转讞讬讬讘 讘讗讜谞住讬谉 讜讛讜讬 注诇讬讜 讻讙讝诇谉. 讜讻讬 讛讚专 讗砖转讘注 讘讬讜诐 砖谞讬 讛讜"诇 讻讟讜注谉 讟注谞' 讙谞讘 讘讙讝讬诇讛 砖讗讬谉 讘讛 讻驻诇 讗诇讗 拽专谉 讘诇讞讜讚. 讜诇讗 讚诪讬讗 讻驻诇 诇讞讜诪砖 讚讻驻诇 讗诇讜 讻驻专 讙讝讬诇讛 驻讟讜专 讗讘诇 讞讜诪砖 讗注"驻 砖讛诐 讙讝讬诇讛 讞讬讬讘 讚讘讻诇 诪讬讚讬 讚讻驻专讬' 诪诪讜谞讗 诪讞讬讬讘 讞讜诪砖讗. 讗讘诇 讗诐 讛讬讜 砖转讬 讛砖讘讜注讜转 讘砖谞讬 讬诪讬诐 讘讝"讝 讗讝 诇讗 讛讜讬讗 讗诇讗 讻驻讬专转 讚讘专讬诐 讘注诇诪讗 讜诇讬转 讘讛 讞讜诪砖讗 讻讚驻专讬砖讬转:





砖讬讟讛 诪拽讜讘爪转

讗诪专 专讘讬 讞讬讬讗 讘专 讬讜住祝 讛讟讜注谉 讟注谞转 讙谞讘 讘驻拽讚讜谉 讗讬谞讜 讞讬讬讘 讘讻驻诇 注讚 砖讬讘讗讜 注讚讬诐 讜讬注讬讚讜 砖讻讘专 砖诇讞 讘讜 讬讚 讘砖注转 砖讘讜注讛 砖谞讗诪专 讜谞拽专讘 讘注诇 讛讘讬转 讗诇 讛讗诇讛讬诐 讗诐 诇讗 砖诇讞 讜讙讜' 讜诇讘住讜祝 讻转讬讘 讗砖专 讬专砖讬注讜谉 讗诇讛讬诐 讬砖诇诐 砖谞讬诐 诇专注讛讜 讻诇讜诪专 讗诐 讬讘讗讜 注讚讬诐 讗讞专 砖讘讜注讛 讜讛讻讞讬砖讜讛讜 砖讻讘专 砖诇讞 讘讜 讬讚 讬砖诇诐 砖谞讬诐. 讜转讬诪讛 讛讜讗 诇讚注转 专讘讬 讞讬讬讗 讘专 讬讜住祝 讗诐 讻谉 讘驻砖讬注讛 谞诪讬 讻砖讬讻讞讬砖讜讛讜 诇讜诪专 讘讜 砖驻砖注 讬砖诇诐 砖谞讬诐. 讜谞专讗讛 诇讬 讚专讘讬 讞讬讬讗 讘专 讬讜住祝 砖诇讬讞讜转 讬讚 讙诪专 诪砖讘讜注转 讛' 转讛讬讛 讘讬谉 砖谞讬讛诐 讜讛谞讱 转专讬 拽专讗讬 爪专讬讻讬 诇讛讗讬 讚专砖讗 讞讚 讘砖讜诪专 讞讬谞诐 讜讞讚 讘砖讜诪专 砖讻专. 讚讜拽讗 讘注讜诪讚转 注诇 讗讘讜住讛 拽讗诪专转 讗讘诇 砖诇讞 讘讛 讬讚 拽谞讛 砖讻讘专 谞注砖讛 注诇讬讜 讙讝诇谉 讜讗讬谞讜 谞驻讟专 讘讟注谞转 讙谞讘 讗祝 注诇 驻讬 砖讝讛 讗讬谞讜 讬讜讚注 讻谉 讜讛讜讗 驻讜讟专 注爪诪讜 诪诪谞讜 讘讟注谞转 讙谞讘 讻讬讜谉 砖谞讜讚注 讘住讜祝 砖讛讜讗 讙讝诇谉 注诇讬讛 讜诇讗 讛讬讛 驻讟讜专 诪讙谞讘讛 讗讬谞讜 诪砖诇诐 转砖诇讜诪讬 讻驻诇 讗讜 讚讬诇诪讗 讗驻讬诇讜 注讜诪讚转 注诇 讗讘讜住讛 讜诇讗驻讜拽讬 诪讚专讘 讞讬讬讗 讘专 讬讜住祝 讗转讗. 讗诪专 诇讬讛 讝讜 诇讗 砖诪注转讬 讻讬讜爪讗 讘讛 砖诪注转讬 讚讗诪专 专讘讬 讗住讬 讗诪专 专讘讬 讬讜讞谞谉 讛讟讜注谉 讟注谞转 讗讘讚讛 讘驻拽讚讜谉 讜谞砖讘注 讜讞讝专 讘讘讬转 讚讬谉 讗讞专 讜讟注谉 讟注谞转 讙谞讘 讜谞砖讘注 讜讘讗讜 注讚讬诐 驻讟讜专 诪讻驻诇 诪讗讬 讟注诪讗 诇讗讜 诪砖讜诐 讚拽谞讬 诇讬讛 讘砖讘讜注讛 专讗砖讜谞讛 讻诇讜诪专 砖谞注砖讛 注诇讬讛 讙讝诇谉 诪砖注转 砖讘讜注讛 讗诇诪讗 讚讜拽讗 讘注讜诪讚转 注诇 讗讘讜住讛 拽讗诪专 讚讗讬 砖诇讞 讘讛 讬讚 讛专讬 谞注砖讛 注诇讬讛 讙讝诇谉 讘砖诇讬讞讜转 讬讚 讜转讜 诇讗 诪讞讬讬讘 注诇讛 讻驻诇. 诇讗 讛讻讗 诪砖讜诐 讚讬爪讗 讬讚讬 讘注诇讬诐 诪砖讘讜注讛 专讗砖讜谞讛 讚讻讬讜谉 讚谞砖讘注 诇讜 讘讘讬转 讚讬谉 讝讛 讘讟注谞转 讗讘讚讛 注讜讚 诇讗 讛讬讛 专砖讜转 诇讘注诇讬诐 诇转讘注讜 讘讘讬转 讚讬谉 讗讞专 讜讻讬讜谉 砖讗讬谉 讛转讘讬注讛 讛讗讞专讜谞讛 讻诇讜诐 讻讱 讗讬谉 讛砖讘讜注讛 讛讗讞专讜谞讛 讻诇讜诐 讗讘诇 讘砖诇讬讞讜转 讬讚 讬砖 专砖讜转 诇讘注诇讬诐 诇转讘注讜. 讗诪专 专讘 砖砖转 讛讟讜注谉 讟注谞转 讙谞讘 讘驻拽讚讜谉 讻讬讜谉 砖谞讜讚注 砖砖诇讞 讘讛 讬讚 驻讟讜专 诪讻驻诇 讛讗 讚专讘 砖砖转 驻诇讬讙讗 讗讚专讘讬 讞讬讬讗 讘专 讬讜住祝 讜讛讗 讚专讘 砖砖转 谞诪讬 诇讬转讗 讚专讘讬 讬讜讞谞谉 驻诇讬讙 讗转专讜讬讬讛讜 讜专讘 谞讞诪谉 谞诪讬 驻诇讬讙 讗讚专讘 砖砖转 讜讚专讘讬 讞讬讬讗 讘专 讬讜住祝 谞诪讬 诇讬转讗. 讛专讗讘"讚 讝"诇. 
讜讝讛 诇砖讜谉 讛专砖讘"讗 讝"诇 诪讚讗讜转讘讬讛 专讘 谞讞诪谉 诇专讘 砖砖转 砖诪注讬谞谉 讚诇讬转 讛诇讻转讗 讻专讘 砖砖转 讜讗驻砖专 谞诪讬 讚诇讬转 讛诇讻转讗 讻专讘讬 讞讬讬讗 讘专讘讬 讬讜住祝 诪讚讗诪专 诇讬讛 专讘讬 讞讬讬讗 讘专 讗讘讗 讛讻讬 讗诪专 专讘讬 讬讜讞谞谉 讘注讜诪讚转 注诇 讗讘讜住讛. 诪讬讛讜 讻讬讜谉 讚专讘讬 讞讬讬讗 讘专 讗讘讗 诇讗 砖诪注 诪讬谞讬讛 讚专讘讬 讬讜讞谞谉 讗讬 讚讜拽讗 讘注讜诪讚转 注诇 讗讘讜住讛 讗讘诇 砖诇讞 讘讛 讬讚 拽谞讛 讗讜 讚讬诇诪讗 讗驻讬诇讜 讘注讜诪讚转 注诇 讗讘讜住讛 拽讗诪专 讜住诪讱 注诇 讻讬讜爪讗 讘讛 砖砖诪注 讜讚讞讬谞谉 诇讛 讜讗诪专讬谞谉 诇讗 讛讜讗讬诇 讜讬爪讗 讬讚讬 讘注诇讬诐 讘砖讘讜注讛 专讗砖讜谞讛 讜讗转诪专 谞诪讬 诪砖诪讬讛 讚专讘讬 讬讜讞谞谉 讛讻讬 砖诪注 诪讬谞讛 讚讛诇讻转讗 讻专讘讬 讞讬讬讗 讘专 讬讜住祝 讜讻谉 驻住拽 专讘讬谞讜 讞谞谞讗诇 讝"诇. 注"讻.


讗讘诇 砖诇讞 讘讜 讬讚 拽谞讛. 驻讬专讜砖 诇讛转讞讬讬讘 讘讗讜谞住讬谉 讜讻讬 讟注讬谉 讘转专 讛讻讬 讟注谞转 讙谞讘 讚讬讚讬讛 讛讜讗 讚拽讗 讟注讬谉 讚谞讙谞讘 讻讬 讗讬谞讜 驻讜讟专 注爪诪讜 诇讗 讘讟注谞转讜 讜诇讗 讘砖讘讜注转讜 讜讗祝 注诇 讙讘 讚讗讬讻讗 讟注诪讗 专讘讛 讻讚驻专讬砖谞讗 讘注讬 诇拽诪谉 讻讬 拽讗诪专 专讘 砖砖转 讛讻讬 诪讗讬 讟注诪讗 讚讻转讬讘 讜谞拽专讘 讘注诇 讛讘讬转 讜讻讜' 驻讬专讜砖 讻讬 讛讬讻讬 讚诇讗 转讬拽砖讬 诇讬讛 拽专讗 讛讬讻讬 诪转专抓 诇讬讛 讚诪砖诪注 讚讘砖诇讞 讘讛 讬讚 讗讬讬专讬 讻诪讜 砖讚专砖讜 专讘讬 讞讬讬讗 讘专 讬讜住祝 讛诇讻讱 爪专讬讱 诇讚专讜砖 讛驻住讜拽 诇驻讬 住讘专转讜. 讛专讗"砖 讝"诇.


讘注讬 专诪讬 讘专 讞诪讗 讜讻讜'. 讗讛讛讬讗 诪转谞讬转讬谉 讚讗讬讬转讬谞讗 讘驻专拽 诪专讜讘讛 拽讗讬 讚转谞讬讗 讜讞讻诪讬诐 讗讜诪专讬诐 诪诪讜谉 讛诪砖转诇诐 讘专讗砖 讜讻讜' 讻讙讜谉 砖讟注谉 讟注谞转 讙谞讘 讜谞砖讘注 讜讛讜讚讛 讜讘讗讜 注讚讬诐 讗拽诪讬讬转讗 砖讗诪专讜 讻讬 讘砖注讛 砖谞砖讘注 讘转讞诇讛 砖谞讙谞讘讛 讘讬讚讜 讛讬转讛 讜讛谞讛 讝讛 诪转讞讬讬讘 讘讻驻诇 注诇 砖讘讜注讛 讛专讗砖讜谞讛 讜讞讝专 讜讛讜讚讛 讘拽专谉. 讜诇讗 谞讛讬专讗 讗诇讗 砖讘讗讜 注讚讬诐 讗拽诪讬讬转讗 转讻祝 砖谞砖讘注 讜讘讬转 讚讬谉 诇讗 讗诪专讜 诇讜 爪讗 转谉 诇讜 注讚 砖谞砖诪讟 诪讛诐 讜讘专讞 诇讜 讜讝讛 讛砖讬讙讜 讘诪拽讜诐 砖讘专讞 讜讛注诪讬讚讜 讘讚讬谉 讜讟注谉 讟注谞转 讗讘讚 讜谞砖讘注 讜讛讜讚讛 讛专讬 讬砖 讻讗谉 讻驻诇 注诇 砖讘讜注讛 专讗砖讜谞讛 砖讞讬讬讘讜讛讜 讘注讚讬诐 讜讞讜诪砖 注诇 砖讘讜注讛 讜讛讜讚讗讛 讗讞专讜谞讛 砖讛专讬 诇讗 讬爪讗 讬讚讬 讘注诇讬诐 诪砖砖讘讜注讛 专讗砖讜谞讛 砖讛专讬 谞转讞讬讬讘 讘注讚讬诐 讜讬砖 诇讜 诇转讘注讜 讘讻诇 诪拽讜诐. 讜讗讬 拽砖讬讗 诇讱 诇诪讛 诇讬讛 诇诪讬诪专 讛讻讬 诇讬诪讗 砖讟注谉 讟注谞转 讗讘讚 讜谞砖讘注 讜讛讜讚讛 讜讞讝专 讜讟注谉 讘讘讬转 讚讬谉 讗讞专 讟注谞转 讙谞讘 讜谞砖讘注 讜讘讗讜 注讚讬诐 砖讛讞讜诪砖 注诇 砖讘讜注讛 专讗砖讜谞讛 讜讛讻驻诇 注诇 砖讘讜注讛 讗讞专讜谞讛. 讜谞专讗讛 诇讬 讚讗讬 讛讜讬 讻讛讗讬 讙讜讜谞讗 诇讗 驻讟专讬 诇讬讛 专讘谞谉 诪讞讜诪砖 砖讻讘专 谞转讞讬讬讘 讘讞讜诪砖 拽讜讚诐 砖谞转讞讬讬讘 讘讻驻诇 讜讛专讬 诇讗 讗诪专讜 讗诇讗 诪诪讜谉 砖讗讬谞讜 诪砖转诇诐 讘专讗砖 讗讬谞讜 诪转讞讬讬讘 注诇讬讜 讞讜诪砖 讗讘诇 讗驻砖专 讚诪诪讜谉 讚谞转讞讬讬讘 注诇讬讜 讞讜诪砖 注讜讚 讛讜讗 诪转讞讬讬讘 注诇讬讜 讻驻诇 讗诐 讟注谞讜 讘讘讬转 讚讬谉 讗讞专 讜讻驻专 讜讟注谉 讟注谞转 讙谞讘 讜谞砖讘注 讜讘讗讜 注讚讬诐 讜诪砖讜诐 讛讻讬 讗爪讟专讬讱 诇讬讛 诇诪讬诪专 讻讛讗讬 讙讜讜谞讗 讚诪注讬拽专讗 讗讬讞讬讬讘 诇讬讛 讻驻讬诇讗. 讛专讗讘"讚 讝"诇.





讞讻诪转 砖诇诪讛

讙诪' 讘注讜诪讚转 注诇 讗讘讜住讛 谞"讘 驻讬专讜砖 讜诇讬转讗 诇讚专' 讞讬讬讗 讘专 讬讜住祝 讜拽"诇:





专砖"砖

讙诪专讗 讗"专 诪"讟 讚专诪讘"讞 讻讜' 砖"砖 讬诇讬祝 谞转讬谞讛 谞转讬谞讛 讻讜'. 拽"诇 讛讗 讚驻诇讬讙讬 专"讗 讜专讘讬谞讗 (讘讘"诪 爪讛 讗) 讘驻砖讬注讛 讘讘注诇讬诐 讗讬 诪拽专讗 谞讚专砖 诇驻谞讬 驻谞讬讜 讗讜 诇讗 讜转讬驻讜拽 诇讬讛 诪讙讝"砖 讝讜:



砖诐 讘注讬 专诪讘"讞 诪诪讜谉 讛诪讞讬讬讘讜 讻驻诇 驻讜讟专讜 讻讜'. 讻讛"讙 谞住转驻拽转讬 讘讟讜注谉 讟注谞转 讙谞讘 讜诇讗 讛讬讛 砖诐 讛讜讚讗讛 讘诪拽爪转 讚驻讟讜专 诪砖讘讜注讛 诇驻讬专"转 诇注讬诇 讘转讚"讛 注讬专讜讘 诇讻"注 讗讜 诇专讞讘"讗 讜专诪讘"讞 讗祝 诇驻专砖"讬 讜专讬讘"讗 专拽 讚谞砖讘注 注"讬 注"讗 砖讛讬讛 诪讻讞讬砖讜 讗诐 讘讗 讗讞"讻 注讚 砖谞讬 讗讬 诪爪讟专祝 转讜 注诪讜 讛注讚 讛讗' 诇讞讬讬讘讜 讻驻诇 诪讬 讗诪专讬谞谉 讚注讚 讛诪讞讬讬讘讜 砖讘讜注讛 讗讬谞讜 讞讜讝专 讜诪讞讬讬讘讜 诪诪讜谉 讻讬讜谉 讚讘诇讗 砖讘讜注讛 诇讗 讛讬讛 讞讬讬讘 讻驻诇 诇讻谉 诇讗 讚诪讬 诇讛讗 讚讘砖讜"注 住讬' 驻"讝 住注讬' 讻讟 讜讬讜转专 讬砖 诇讚诪讜转讜 诇诪砖"讻 讛砖"讱 讘住讬' 爪"讘 住拽"讞. 讜注讬' 讘住诪"注 住讬' 诇' 住"拽 讟讜:





驻谞讬 讬讛讜砖注

讙诪专讗 讗诇讜 讛谉 砖"讞 讜讛砖讜讗诇 讻讜' 砖讜讗诇 讜讻讬 讬砖讗诇 讜讗"讜 诪讜住讬祝 讻讜'. 诇讻讗讜专讛 诇讗 砖讬讬讱 注讬拽专 诪讬诪专讗 讚专诪讬 讘"讞 诇注谞讬谉 砖讜讗诇 讚讛讗 讘砖讜讗诇 诇讗 砖讬讬讱 砖讘讜注讛 讚谞讗谞住讜 讻诇诇 讚讞讬讬讘 讗驻讬诇讜 讘讗讜谞住讬谉 讗诇讗 讚讗讻转讬 讗讬讻讗 诇讗讜拽诪讬 讘诪转讛 诪讞诪转 诪诇讗讻讛:


砖诐 诪"讟 诇讗讜 诪砖讜诐 讚拽谞讛 讘砖讘讜注讛 专讗砖讜谞讛. 讜诇讻讗讜专讛 讬砖 诇讚拽讚拽 讚讛讗 讻"讝 专讞讘"讗 诪砖诪讬讛 讚专讘讬 讬讜讞谞谉 拽讗诪专 讜讗讬讱 住"讚 讚讟注诪讗 诪砖讜诐 讛讻讬 讛讜讗 讚讛讗 讗讬讛讜 讙讜驻讗 拽讗诪专 诇注讬诇 诪砖诪讬讛 讚专"讬 讚讟讟"讙 诪砖诇诐 讚讜"讛 讜讗"讻 讛讬讻讬 诪砖讻讞转 诇讬讛 诪诪"谞 讗讬 讟讘讞 拽讜讚诐 砖谞砖讘注 驻讟讜专 讗驻讬诇讜 诪讻驻诇 讻讬讜谉 砖砖诇讞 讬讚 讜讻讬讜谉 讚诇讬讻讗 讻驻诇 讻"砖 讚诇讗 砖讬讬讱 讚讜"讛 讜讗讬 讻砖讟讘讞 诇讗讞专 砖谞砖讘注 讗"讻 诪"诪 讛讗 拽讜谞讛 讘砖讘讜注讛 专讗砖讜谞讛 讜转讜 诇讗 诪讞讬讬讘 讘讚' 讜讛' 讗诇讗 讚讘讗诪转 诇拽"诪 讚注"讻 讛讗讬 讟注诪讗 讚拽谞讛 讘砖讘讜注讛 专讗砖讜谞讛 诇讗 砖讬讬讱 诇驻讜讟专讜 诪讻驻诇 讜讚讜"讛 诪砖讜诐 讚讞讬讬讘 讘讗讜谞住讬谉 讜讻讚讬讚讬讛 讚诪讬 讚讛讗 讻诇 讙谞讘 谞诪讬 讞讬讬讘 讘讗讜谞住讬谉 讜讗驻"讛 讞讬讬讘 讘讛讜 讗诇讗 注讬拽专 讛讟注诐 讚拽讜谞讛 讘砖讘讜注讛 专讗砖讜谞讛 讛讬讬谞讜 诇注谞讬谉 讚砖讘讜注讛 砖诇 讗讞专讬诐 讛讜讬 讻砖讘讜注转 讘讬讟讜讬 讚诇讬转 讘讛 讻驻讬专转 诪诪讜谉 讚讛讗 讗"谞 拽讜砖讟讗 诪砖转讘注 砖谞讙谞讘讛 讗讞专 讛砖讘讜注讛 专讗砖讜谞讛 讗驻"讛 讞讬讬讘 诇砖诇讜诪讬 讻讬讜谉 讚诪砖讘讜注讛 拽诪讬讬转讗 拽讗讬 讘专砖讜转讬讛 诇注谞讬谉 讗讜谞住讬谉 讜讻讬讜谉 讚讛讗讬 砖讘讜注讛 诇讬转 讘讛 讻驻讬专转 诪诪讜谉 转讜 诇讗 诪讞讬讬讘 讘讻驻诇 注诇 讬讚讛 讜讛讬讬谞讜 讟注诪讗 讙讜驻讗 讘砖诇讬讞讜转 讬讚 讚驻讟专 专"讬 诇诪讗讬 讚住"讚 注讻砖讬讜 讗讘诇 诇注讜诇诐 诪"诪 诪砖讻讞转 砖驻讬专 讘讟讟"讙 讚讜"讛 讻讙讜谉 砖讟讘讞 诇讗讞专 砖谞砖讘注 讚诇讗 讗讬讻驻转 诇谉 讘诪讗讬 讚讞讬讬讘 讘讗讜谞住讬谉 讚诇讗 注讚讬祝 诪砖讗专 讙谞讘 讜讻谉 诪砖诪注 诇讛讚讬讗 诪驻专砖"讬 讜注诪"砖 注讜讚 讘住诪讜讱 讘诇砖讜谉 讛转讜住驻讜转 讜讚讜"拽:


讘驻专砖"讬 诪"讟 诇讗讜 诪砖讜诐 讚拽谞讛 讜讻讜' 讻讚专"砖 讜讻讜' 讗驻讬诇讜 讘诇讗 砖讘讜注讛 注讻"诇. 讜讛讗 讚谞拽讬讟 专"讬 诪诇转讗 讻砖谞砖讘注 讚讜拽讗 讜诇讗 讗砖诪注讬谞谉 讚讗驻讬诇讜 讻砖诇讗 谞砖讘注 讗讻驻讬专讛 拽诪讬讬转讗 讚讟注谞转 讗讘讚 拽讗讬 讘专砖讜转讬讛 诇讛转讞讬讬讘 讘讗讜谞住讬谉 讜诪诪讬诇讗 驻讟讜专 诪讻驻诇 讻讬讜谉 讚砖讘讜注讛 砖讗讞专讬讛 砖谞讙谞讘讛 诇讗讜 砖讘讜注转 讻驻讬专转 诪诪讜谉 讛讜讗 讜讗"诇 讚专"讬 驻诇讬讙 讗讚专"砖 讚诇讗 讗砖讻讞谉 诪讗谉 讚驻诇讬讙 注诇讬讛 讚专"砖 讘讛讗 讜讛诇讻讛 驻住讜拽讛 讛讬讗 讗诇讗 诪砖讜诐 讚讛讗 讚专"砖 讚讞讬讬讘 讘讗讜谞住讬谉 诪砖注转 讻驻讬专讛 讛讬讬谞讜 讚讜拽讗 讘讚讗转讬 住讛讚讬 讚讛讗讬 砖注转讗 讘专砖讜转讬讛 讚讗诇"讻 诪爪讬谞谉 诇诪讬诪专 讗讬砖转诪讜讟讬 诪砖转诪讬讟 讻诪"砖 诇注讬诇 讘砖诪注转讬讛 讚专"砖 讜讛讜讗 驻砖讜讟 诇讻讱 谞拽讬讟 专"讬 诪诇转讗 讚驻住讬拽讗 讚讻砖谞砖讘注 讘讻诇 注谞讬谉 拽讗讬 讘专砖讜转讬讛 讗驻讬' 讗讬 诇讗 讛讜讬 拽诪谉 讘砖注转 讻驻讬专讛 讜拽"诇:


转讜住驻讜转 讘讚"讛 讛讜讗讬诇 讜讬爪讗 讜讻讜' 讗诇讗 谞讗诪谉 砖诇讗 讘砖讘讜注讛 讜讻讜'. 注讬讬谉 诪讛 砖讗讻转讜讘 讘住诪讜讱 讘讝讛:


转讜住驻讜转 讘讚"讛 讜砖诇讞 讘讜 讬讚 讻讜' 讜谞专讗讛 讻讜' 讚讙讝讬专转 讛讻转讜讘 讛讜讗 讻讜' 讗讘诇 讻讜驻专 讘驻拽讚讜谉 注讻"诇. 诇讻讗讜专讛 谞专讗讛 诪讛诪砖讱 讚讘专讬讛诐 讚诪"砖 讚讙讝讬专转 讛讻转讜讘 讛讜讗 讜诇讗 专爪讜 诇驻专砖 讚讟注诪讗 谞诪讬 讗讬讻讗 讚讻讬讜谉 讚砖诇讞 讬讚 讗讜拽诪讬讛 专讞诪谞讗 讘专砖讜转讬讛 诇讗讜谞住讬谉 讚讛"诇 讻讙讝诇谉 谞诪爪讗 讚砖讘讜注讛 砖谞讙谞讘讛 诇讗讜 讻驻讬专转 诪诪讜谉 讛讜讬 讜讻讚拽住"讚 诇注讬诇 诪注讬拽专讗 讗诇讬讘讗 讚专"讬 讜注"讝 诪住拽讜 讚讗"讻 讛讜讬 拽砖讬讗 诇专"砖 讚住"诇 讚讻诇 讻讜驻专 讘驻拽讚讜谉 谞诪讬 讛讜讬 讻讙讝诇谉 讜讞讬讬讘 讘讗讜谞住讬谉 讜讗"讻 诇驻讟讜专 谞诪讬 诪讻驻诇 诪讛"讟 讙讜驻讗 讜诇驻"讝 讻驻诇 讘讟讟"讙 讛讬讻讬 诪砖讻讞转 诇讛 讗注"讻 讚砖讜诇讞 讬讚 讚讜拽讗 驻讟讜专 诪讙讝讬专转 讛讻转讜讘 讗诇讗 讚讗"讗 诇驻专砖 讻谉 讚讛讗 讘诇讗"讛 诪诇转讗 讚专"砖 讘讻讜驻专 讘驻拽讚讜谉 诇讗 砖讬讬讻讗 讘讚拽讗讬 讘讗讙诐 讻讚讗诪专讬谞谉 诇注讬诇 诪砖讜诐 讚讗讬砖转诪讜讟讬 讗砖转诪讬讟 讜讗"讻 砖驻讬专 诪砖讻讞转 讻驻诇 讘讻讛"讙 讜注讜讚 讚讘诇讗"讛 谞诪讬 诇拽"诪 讚谞讛讬 讚讻讜驻专 讘驻拽讚讜谉 讞讬讬讘 讘讗讜谞住讬谉 讛讬讬谞讜 诪砖注转 讻驻讬专讛 讜讗讬诇讱 谞诪爪讗 讚讛讗讬 砖讘讜注讛 讚讗讬砖转讘注 注"讻 讛讬讬谞讜 砖谞讙谞讘讛 拽讜讚诐 砖注诪讚 讘讚讬谉 讜讗"讻 讛讜讬 砖驻讬专 砖讘讜注转 讻驻讬专转 诪诪讜谉 讚讛讗 讗讬 讘拽讜砖讟讗 讗砖转讘注 讛讜讬 诪讬驻讟专 讗讘诇 讘砖诇讞 讬讚 讻讬 讗讬讙诇讬 诪诇转讗 诇诪驻专注 讚砖诇讞 讬讚 拽讜讚诐 讛砖讘讜注讛 讗"讻 讗祝 讗讬 讘拽讜砖讟讗 讗讬砖转讘注 砖谞讙谞讘讛 讗讞"讝 讗驻"讛 讞讬讬讘 讚讘专砖讜转讬讛 拽讗讬 讜诇讻讱 驻讟讜专 诪讻驻诇 讗诇讗 诪讛 砖诇讗 专爪讜 诇驻专砖 讻谉 讛讬讬谞讜 诪砖讜诐 讚驻砖讟讗 讚诇讬砖谞讗 讚专"砖 讚诪讬讬转讬 诇讛 诪拽专讗 诪砖诪注 讚讙讝讬专转 讛讻转讜讘 讛讜讗 讜注讜讚 讻讬 讛讬讻讗 讚诇讗 诇讬驻诇讜讙 讗讚专"讬 讚诪住拽讬谞谉 讘住诪讜讱 讚诇讬转 诇讬讛 讛"讟 讚拽谞讗讜 诇讛转讞讬讬讘 讘讗讜谞住讬谉 驻讟讜专 诪讻驻诇 讜讻诪"砖 讛专讘 讛诪讙讬讚 讘砖诐 讛专诪讘"诐 讜注"讝 诪住拽讜 讚诇驻"讝 讗讘诇 讘讻讜驻专 讘驻拽讚讜谉 讞讬讬讘 讘讻驻诇 讜讻讜讜谞转诐 讚诇注讜诇诐 讞讬讬讘 讗驻讬诇讜 讗讬 讛讜讬 讘专砖讜转讬讛 讘砖注转 讛讻驻讬专讛 讚诇讗 诪爪讬 诇诪讬诪专 讗讬砖转诪讜讟讬 诪砖转诪讬讟 讜讗驻讬诇讜 谞砖讘注 讚诇讗讞专 讛讻驻讬专讛 谞讙谞讘讛 讚讘讻讛"讙 讜讚讗讬 讛讗讬 砖讘讜注讛 诇讗讜 讻驻讬专转 诪诪讜谉 讛讜讬 讚讛讗 讘讛讗讬 砖注转讗 砖谞砖讘注 砖谞讙谞讘讛 讘专砖讜转讬讛 拽讗讬 讜讗驻讬诇讜 讗讬 讘拽讜砖讟讗 讗讬砖转讘注 讞讬讬讘 讘讗讜谞住讬谉 讗驻"讛 讞讬讬讘 讘讻驻诇 讚诇讗 讗讬讻驻转 诇谉 讘讝讛 讗诇讗 砖讜诇讞 讬讚 讚讜拽讗 驻讟讜专 诪讙讝讬专转 讛讻转讜讘 讜诪讛 砖诇讗 讻转讘讜 讙讚讜诇讛 诪讝讜 讚讗驻讬' 谞砖讘注 注诇 讻驻讬专讛 专讗砖讜谞讛 讘讟注谞转 讗讘讚 讜讗讞"讻 谞砖讘注 砖谞讙谞讘讛 讚讞讬讬讘 讻讬讜谉 讚诇讗 砖讬讬讱 讟注诪讗 讚拽谞讗讜 诇讛转讞讬讬讘 讘讗讜谞住讬谉 诇驻讟讜专 诪讻驻诇 讗诇讗 讚讘讻讛"讙 讘诇讗"讛 驻讟讜专 诪讟注诪讗 讚讬爪讗 讬讚讬 讛讘注诇讬诐 讘砖讘讜注讛 专讗砖讜谞讛 讻讚诪住拽讬谞谉 讗诇讬讘讗 讚专"讬 讻谞"诇 诇驻专砖 讚讘专讬 讛转讜住驻讜转. 讗诪谞诐 讗讞专 讛注讬讜谉 讘诇' 讛转讜住驻讜转 讘住诪讜讱 讘讚"讛 讻讙讜谉 砖讟讜注谉 讜讻谉 讘讻诇 讛住讜讙讬讗 诪砖诪注 诪讚讘专讬讛诐 讚讻诇 讛讬讻讗 砖讞讜讝专 讜讟讜注谉 砖谞讙谞讘讛 讗讞专 讛砖讘讜注讛 讛专讗砖讜谞讛 讻"注 诪讜讚讜 讘驻砖讬讟讜转 讚砖讘讜注讛 砖讗讞专讬讛 讛"诇 讻砖讘讜注转 讘讬讟讜讬 讻讬讜谉 讚诪注讬拽专讗 讗讬讞讬讬讘 讘讗讜谞住讬谉 讜讗"讻 诇驻"讝 爪"诇 讚讛讗 讚讚讞讬谞谉 讘住诪讜讱 讜诪讜拽诪讬谞谉 讟注诪讗 讚专"讬 诪砖讜诐 讚讬爪讗 讬讚讬 讘注诇讬诐 讘砖讘讜注讛 专讗砖讜谞讛 讜讻讚讗诪专 专"讬 讘讛讚讬讗 讜诇讗 驻讟专讬讛 诪讟注诐 讚拽谞讗讜 讘砖讘讜注讛 讛专讗砖讜谞讛 注"讻 讚讗讬讬专讬 砖讞讝专 讜讟注谉 砖谞讙谞讘讛 讘砖注讛 砖讟注谉 诪转讞讬诇讛 砖讗讘讚 讜讻"谞 诇讛讚讬讗 诪诇砖讜谉 讛转讜住驻讜转 诇注讬诇 讘讚"讛 讛讜讗讬诇 讜讬爪讗 讜讻讜' 砖讻转讘讜 砖谞讗诪谉 讘诇讗 砖讘讜注讛 诇讜诪专 砖谞讙谞讘 砖谞讬转 讗祝 注诇 讙讘 砖讛讜讚讛 砖诇砖拽专 谞砖讘注 讜讛讬讬谞讜 诪砖讜诐 讚讘讛讗讬 讛讜讚讗讛 诇讗 谞转讞讬讬讘 讻诇诇 讻讬讜谉 讚诪驻讟讜专 诇驻讟讜专 拽讗诪专 讜诇讗 讛驻住讬拽 砖注转 讛讞讬讜讘 讘讬谞讬讛诐 讻诇诇 讜讚诇讗 讻诪讜 砖讛讘讬谉 诪讛专砖"讗 讚诪讟注诐 诪讙讜 讗讬讬专讬 讜讬转讘讗专 注讜讚 诇拽诪谉 讘讚"讛 讜讞讝专 讜讟注谉 讜讻讜' 讜诇驻"讝 注"讻 讛讗 讚拽住"讚 诇注讬诇 诪注讬拽专讗 讗诇讬讘讗 讚专"讬 讚讛讟注诐 诪砖讜诐 讚拽谞讛讜 讘砖讘讜注讛 专讗砖讜谞讛 讛讬讬谞讜 讗驻讬诇讜 讘讻讛"讙 砖讟讜注谉 砖谞讬转 砖谞讙谞讘讛 拽讜讚诐 讛砖讘讜注讛 讘砖注讛 砖讟注谉 诪转讞讬诇讛 讗讘讚 讚讗祝 注诇 讙讘 讚讘讻讛"讙 诪注讜诇诐 诇讗 谞转讞讬讬讘 讘讗讜谞住讬谉 讘砖注讛 砖讟注谉 谞讙谞讘讛 讗驻"讛 驻讟讜专 诪讻驻诇 讻讬讜谉 讚讻讬 讗讬讙诇讬 诪诇转讗 诇诪驻专注 讚砖讘讜注讛 专讗砖讜谞讛 诇砖拽专 讛讬转讛 讛"诇 讻讙讝诇谉 讜拽讗讬 诪讬讛讗 讘专砖讜转讬讛 诪讻讗谉 讜诇讛讘讗 讜讻砖讘讗讜 注讚讬诐 注诇 砖讘讜注讛 砖谞讬讛 讛"诇 讟注谞转 讙讝诇谉 讚诇讗 砖讬讬讱 讘讬讛 讻驻诇 讜讻"谞 砖讛讘讬谉 讛专讗讘"讚 讘诇砖讜谉 讛专诪讘"诐 讘驻"讚 诪讛诇' 讙谞讬讘讛 注"砖 讜讗"讻 诇驻"讝 讬转驻专砖讜 讚讘专讬 讛转讜住驻讜转 讻讗谉 砖驻讬专 砖讻转讘讜 讚诇专"砖 讗"讗 诇讜诪专 讻谉 讚讛讟注诐 诪砖讜诐 讚讛"诇 讻讙讝诇谉 讚讗"讻 讘讻讜驻专 讘驻拽讚讜谉 谞诪讬 谞讬诪讗 讛讻讬 讜讻驻诇 讛讬讻讬 诪砖讻讞转 诇讬讛 讘讟讟"讙 讜诇讗 诪砖诪注 诇讛讜 诇讜诪专 讘讚拽讗讬 讘讗讙诐 讗注"讻 讚讟注诪讗 讚专"砖 讘砖诇讞 讬讚 诪讙讝讬专转 讛讻转讜讘 讜讗驻"讛 讻转讘讜 砖驻讬专 讗讞"讝 讘讻诇 讛住讜讙讬讗 讚讻砖讟讜注谉 砖谞讬转 砖谞讙谞讘讛 讗讞专 讛砖讘讜注讛 驻讟讜专 讜讛讟注诐 讚砖讗谞讬 讛讻讗 讻讬讜谉 砖讛讜讚讛 讘注爪诪讜 拽讜讚诐 砖讘讜注讛 砖谞讬转 砖谞砖讘注 诇砖拽专 讜诪诪讬诇讗 讞讬讬讘 讘讗讜谞住讬谉 讜讗"讻 诇讗 专爪讛 诇驻讟讜专 注爪诪讜 讻诇诇 讘砖讘讜注讛 砖谞讬转 讜讛"诇 讻砖讘讜注转 讘讬讟讜讬 讗诇讗 讚拽砖讛 讘注讬谞讬 诇讜诪专 讚讛砖"住 住"讚 诪注讬拽专讗 讚讗驻讬诇讜 讛讬讻讗 砖讟讜注谉 砖谞讬转 砖谞讙谞讘讛 拽讜讚诐 砖讘讜注讛 专讗砖讜谞讛 讘砖注讛 砖讟讜注谉 砖讗讘讚 讬讛讗 砖讬讬讱 讘讝讛 诇讜诪专 讚驻讟讜专 诪讻驻诇 讚诪讛讬讻讗 转讬转讬 讻讬讜谉 讚诇讗 谞转讞讬讬讘 讘讗讜谞住讬谉 讗砖注转 讟注谞转讜 讜注讜讚 讚讗转"诇 讚讗驻讬诇讜 讘讻讛"讙 讬砖 诇驻讟讜专 诪砖讜诐 讚讛"诇 讻讙讝诇谉 讜讻诪"砖 讗"讻 转拽砖讛 诪讛 砖讻转讘转讬 讘诇砖讜谉 讛讙诪专讗 讚讗讬讱 住"讚 讚专"讞 讘专"讗 讚讟注诪讬讛 讚专"讬 诪砖讜诐 讛讻讬 讚讗"讻 转拽砖讛 讗砖诪注转讬讛 讚谞驻砖讬讛 讚讚讜"讛 讘讟"讙 讛讬讻讬 诪砖讻讞转 诇讬讛 讜讻诪"砖 讘讗专讬讻讜转 讜注讜讚 讚讗"讻 诇诪讗讬 讚讚讞讬谞谉 诇注讬诇 讛"讟 诪砖诪讬讛 讚专"讬 讜诪讜拽诪讬谞谉 诇讛 讘讟注诪讗 讗讞专讬谞讗 注讚讬讬谉 谞讗诪专 讚讚讜拽讗 讘讻讛"讙 拽讗诪专 专"讬 讚诇讗 砖讬讬讱 讛"讟 讻砖讟注谉 砖谞讙谞讘讛 拽讜讚诐 讛砖讘讜注讛 诪砖讜诐 讚诇讗 谞转讞讬讬讘 讘讗讜谞住讬谉 讗讘诇 讻砖砖诇讞 讬讚 拽讜讚诐 讛砖讘讜注讛 讚谞转讞讬讬讘 讘讗讜谞住讬谉 谞讬诪讗 讚专"讬 讙讜驻讗 诪讜讚讛 讚驻讟讜专 诪砖讜诐 讚讛"诇 讻砖讘讜注转 讘讬讟讜讬 讜讗"讻 拽砖讬讗 诇讛专讗"砖 讜住讬讬注转讜 砖讻转讘讜 讚专"讬 驻诇讬讙 注"讻 讗讚专"砖 讜诪讜拽讬 诇专"砖 诇讘专 诪讛诇讻转讗 讜讻"讻 讛专讗讘"讚 讜转讜住驻讜转 讙讜驻讬讬讛讜 谞诪讬 诇诪讛 讛讜爪专讻讜 诇讜诪专 讚专"砖 诪讙讝讬专转 讛讻转讜讘 拽讗诪专 讜诇讗 讻转讘讜 讚诪讟注诐 讞讬讜讘 讗讜谞住讬谉 拽讗诪专 讜讝讛 诇讗 砖讬讬讱 谞诪讬 讘讻讜驻专 讘驻拽讚讜谉 讻诪"砖 讘转讞讬诇讛. 讜诇讬讻讗 诇诪讬诪专 讚砖讬讟转 讛转讜住驻讜转 讚讛诪拽砖讛 讜讛转专爪谉 讚诇注讬诇 讚讛讬讬谞讜 专讞讘"讗 讜专"讝 讘讛讗 讙讜驻讗 拽诪讬驻诇讙讬 讚专讞讘"讗 住"讚 讚诪诇转讗 讚专"讬 讛讬讬谞讜 砖讟讜注谉 砖谞讬转 砖谞讙谞讘讛 讗讞专 讛砖讘讜注讛 讜诇讻讱 专爪讛 诇讜诪专 讚讟注诪讗 诪砖讜诐 讚拽谞讗讜 讘砖讘讜注讛 专讗砖讜谞讛 讜讛砖讬讘 诇讜 专"讝 讚诪诇转讬讛 讚专"讬 诇讗 讗讬讬专讬 讗诇讗 讻砖讟注谉 砖谞讙谞讘讛 讘砖注讛 砖讟注谉 诪转讞讬诇讛 讗讘讚 讜讟注诪讗 诪砖讜诐 讚讬爪讗 讬讚讬 讘注诇讬诐 讜讻讜' 讗讘诇 诪讟注诪讗 讚拽谞讗讜 诇讛转讞讬讬讘 讘讗讜谞住讬谉 诇讗 讗讬讬专讬 讻诇诇 讜讗"讻 诇讬讻讗 诇讗 转讬讜讘转讗 讜诇讗 住讬讬注转讗 讜砖讬讟讛 讝讜 诪讞讜讜专讗 讘注讬谞讬 讜谞"诇 砖讝讜 砖讬讟转 讛专诪讘"诐 砖谞转讬讬砖讘讜 讚讘专讬讜 讘讝讛 诇讛爪讬诇讜 诪讛砖讙转 讛专讗讘"讚 讜诇讗 讻诪"砖 讛"讛 讜谞转讬讬砖讘讜 谞诪讬 拽爪转 拽讜砖讬讜转 砖讻转讘转讬 讗讘诇 诪"诪 注讚讬讬谉 拽砖讛 诇诪讛 讛讜爪专讻讜 诇讜诪专 讚讙讝讬专转 讛讻转讜讘 讛讜讗 讜砖讗专 拽讜砖讬讜转 讜爪"注 讜讗讻转讜讘 注讜讚 讘讚"讗 讘住诪讜讱 诇讬讬砖讘 讛住讜讙讬讗 讻"讗 注诇 诪拽讜诪讜 讜讚讜拽 讛讬讟讘:

砖注专讬 转讜专转 讘讘诇

(拽讝 讘 转讜住驻讜转) 讚"讛 讜砖诇讞 讜讻讜' 讛讻讜驻专 讘驻拽讚讜谉 讜讻讜' 讻驻诇 诪讬讛讗 诪讬讞讬讬讘 讜讻讜'.鈥斪ぷ�' 讛讬讬谞讜 讚讜拽讗 讘砖讻驻专 转讞诇讛 讜讞讝专 讜讟注谉 讟注谞转 讙谞讘 讜讗讞"讻 讘讗讜 注讚讬诐, 讗讘诇 讻驻专 讘驻拽讚讜谉 讘诇讘讚 讜诇讗 谞砖讘注 讜讚讗讬 驻讟讜专 诪讻驻诇, 讚讛讗 诪讘讜讗专 诇注讬诇 (住讙 讘), 讚讗驻讬' 讟讜注谉 讟注谞转 讗讘讚 讜谞砖讘注 驻讟讜专 诪讻驻诇, 讜讛专讬 讝讛 专爪讛 诇讙讜谞讘讛 诇注爪诪讜.

